CELEX: 62016TN0001
Language: lt
Date: 2016-01-04 00:00:00
Title: Byla T-1/16: 2016 m. sausio 4 d. pareikštas ieškinys byloje Hitachi-LG Data Storage ir Hitachi-LG Data Storage Korea/Komisija

14.3.2016   
            
            
               LT
            
            
               Europos Sąjungos oficialusis leidinys
            
            
               C 98/50
            
         2016 m. sausio 4 d. pareikštas ieškinys byloje Hitachi-LG Data Storage ir Hitachi-LG Data Storage Korea/Komisija
   
   (Byla T-1/16)
   (2016/C 098/65)
   Proceso kalba: anglų
   
      Šalys
   
   
      Ieškovės: Hitachi-LG Data Storage, Inc. (Tokijas, Japonija) ir Hitachi-LG Data Storage Korea, Inc. (Seulas, Korėjos Respublika), atstovaujamos advokatų L. Gyselen ir N. Ersbøll
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               sumažinti ieškovėms 2015 m. spalio 21 d. Komisijos sprendimo byloje AT.39639 – Optiniai diskasukiai, dėl procedūros pagal SESV 101 straipsnį ir EEE susitarimo 53 straipsnį 2 straipsnio d punktu skirtą baudą ir taip atsižvelgti į konkrečias bylos aplinkybes ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi dviem pagrindais.
   
               1.
            
            
               Pirmasis ieškinio pagrindas siejamas su tuo, kad Komisija pažeidė gero administravimo principą ir pareigą motyvuoti, kai neatsakė į ieškovių prašymą pagal 2006 m. Komisijos pagal Reglamento Nr. 1/2003 (1) 23 straipsnio 2 dalies a punktą skirtų baudų apskaičiavimo gairių (toliau – Baudų apskaičiavimo gairės) 37 punktą.
               
                           —
                        
                        
                           Per Komisijos vykdomą administracinę procedūrą ieškovės pateikė jai prašymą sumažinti baudą, atsižvelgiant į „konkrečias aplinkybes“, kaip jos suprantamos pagal Baudų apskaičiavimo gairių 37 punktą. Komisijos bylą nagrinėjantys pareigūnai neatsakė į šį prašymą ir Komisija dėl jo nepasisakė savo sprendime. Ieškovės turi daryti prielaidą, kad Komisijos tarnybos arba iš viso nevertino prašymo, arba nepateikė tokio vertinimo peržiūrėti patariamajam komitetui ir Komisijos narių kolegijai. Todėl negalima atmesti to, kad jei jos būtų tai padariusios, ieškovėms galiausiai skirta bauda galėtų būti mažesnė. Taigi Komisija pažeidė gero administravimo principą ir pareigą motyvuoti.
                        
                     
         
               2.
            
            
               Antrasis ieškinio pagrindas siejamas su tuo, kad Komisija suklydo, kai netaikė Baudų paskaičiavimo gairėse nustatyto metodo tam, kad sumažintų ieškovėms skirtą baudą atsižvelgdama konkrečias bylos aplinkybes ir ieškovių vaidmenį. „Konkrečios aplinkybės“, kaip jos suprantamos pagal Baudų apskaičiavimo gairių 37 punktą, yra tokios:
               
                           —
                        
                        
                           ieškovės, daugiausiai pajamų gaunančios iš vieno produkto (optinių diskasukių), savo verslą diversifikavo 2014 m.; šiuos metus Komisija laiko referenciniais apskaičiuojant 10 % viršutinę ribą, nustatytą Reglamento Nr. 1/2003 23 straipsnio 2 dalyje,
                        
                     
                           —
                        
                        
                           ieškovės yra vienintelės iš nubaustų bendrovių, vis dar vykdančios veiklą optinių diskasukių rinkoje, ir joms skirtos baudos lygis darys neigiamą įtaką jų galimybei tinkamai aprūpinti šios rinkos klientus ir
                        
                     
                           —
                        
                        
                           ieškovių finansinė padėtis yra nesaugi ir kartu jos deda dideles pastangas siekdamos įveikti finansinius sunkumus.
                        
                     
         
      (1)  2002 m. gruodžio 16 d. Tarybos Reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205).